OzLabs/hebrew-wiki-articles huggingface dataset:
אברהם הכהן יצחקי

הרב אברהם הכהן יצחקי (1789 בערך – ח' בכסלו ה'תרכ"ה, 7 בדצמבר 1864), היה דיין בעיר תוניס, מגדולי רבני יהדות תוניסיה בכל הדורות. נודע בעיקר בזכות חיבורו "משמרות כהונה" על הש"ס.

==קורות חייו==
נולד בתוניס כנצר למשפחת רבנים, לרב יצחק חי יצחקי, בנו של הרב שמואל יצחקי, אב"ד תוניס. אמו הייתה בת הרב משה כרייף, מחבר הספר "באר משה" על מסכת נזיר.

למד אצל הרב ישועה בסיס, והתפרסם בשקידתו. מעידים עליו ש"למד כל התלמוד שלוש פעמים בעיון ושקידה רבה" (הרב יצחק חי בוכובזה בהקדמה לספר "גנזי שלום" מאת הרב שלום שמעוני).

נישא לאסתר, בת דוד הכהן, תלמיד חכם ואיש עסקים נכבד ועשיר (המוזכר בספרו "חסדי כהונה"), ומשלא ילדה לו אשתו בנים, נשא עליה אישה נוספת, גזאלה.

התמנה לדיין בבית דינו של הרב בסיס, כפי הנראה קרוב לשנת ה'תקצ"א (1830). בשנת ה'תר"ך (1859), לאחר פטירת הרב בסיס, התמנה הרב נתן בורג'יל (השני) לכהן כאב"ד במקומו, והרב אברהם המשיך לכהן כדיין. בגלל ההערכה הגדולה שרכש הרב בורג'ל אליו הוא כינה אותו בתואר "ראב"ד מקודש" (בהסכמה לספרו "משמרות כהונה") על אף שהוא עצמו היה אב בית הדין.

נפטר בשנת ה'תרכ"ה ונקבר בבית העלמין הישן בבורג'יל.

==תלמידיו==
לימד תלמידים רבים ומהם יצאו גדולי תורה:
* הרב משה ברבי – ראש רבני תוניס.
* הרב שלמה דאנה – ראש ישיבת "חברת התלמוד" בתוניס. מחבר הספר "שלמי תודה"
* הרב חיים דוד גדג' – בעל ספר "חיים לישראל".
* הרב דוד וזאן – מחבר ספר "מגן דוד".
* הרב ניסים הכהן – מחבר פירוש "מעשה ניסים" על ספר משנה תורה.

==יצירתו התורנית==
*משמרות כהונה – ג' כרכים ([http://www.hebrewbooks.org/20705 ח"א], [http://www.hebrewbooks.org/20866 ח"ב], [http://www.hebrewbooks.org/20867 ח"ג] באתר היברובוקס). ספרו הגדול והמפורסם על הש"ס, בו ניכרת חריפותו ועומק עיונו. הספר הוא מהחיבורים היחידים שנכתבו על כל מסכתות הש"ס, לרבות המשניות שבסדר טהרות, והמסכתות הקטנות, ספרי, ספרא ומכילתא. והוא התפרסם ביותר בקרב הלומדים.
*[http://www.hebrewbooks.org/7737 שלחנו של אברהם] – חידושים על ארבעת חלקי השולחן ערוך.
*[http://www.hebrewbooks.org/1791 מצוות כהונה] – שאלות ותשובות, נדפס בסוף הספר "שולחנו של אברהם".
*[http://www.hebrewbooks.org/8267 עיני הכהן] – חיבור על הלכות טרפות.
*[http://www.hebrewbooks.org/37377 כף הכהן] – חידושים על התנ"ך על פי הקבלה.
*[http://www.hebrewbooks.org/37377 חסדי כהונה] – לקט הספדים, נדפס בסוף הספר "כף הכהן".
*כתר כהונה – חיבור על הקבלה.
כמו כן, פסקי דין רבים שלו הודפסו בקבצים שונים, כגון בספר "מעשה בית דין" (סי' יז, כ–כב, כח, לד), ובספר "גנזי שלום" (או"ח סי' ב, ד).

==לקריאה נוספת==
*מלכי תרשיש – אנציקלופדיה לחכמי תוניס וג'רבה, בערכו.
*אנציקלופדיה ארזי הלבנון – לחכמי ספרד והמזרח, בערכו.

==קישורים חיצוניים==
* [https://www.mytzadik.com/m/tzadik.aspx?id=141 רבי אברהם הכהן יצחקי], באתר mytzadik
* [http://tunisia.co.il/uncategorized/רבי-אברהם-הכהן-יצחקי-זצל/ רבי אברהם הכהן יצחקי זצ"ל], באתר תוניסיה מורשת
* 
* 

==הערות שוליים==

קטגוריה:אבות בתי דין
קטגוריה:מחברי ספרי שו"ת
קטגוריה:תוניס: רבנים
קטגוריה:ילידי 1789
קטגוריה:נפטרים ב-1864
גביע דייוויס 1903

אתגר הטניס הבינלאומי 1903 (באנגלית: 1903 International Lawn Tennis Challenge) הייתה התחרות השלישית במניין של מה שנודע היום כ"גביע דייוויס".

בשנת 1903 נבחרת בריטניה הגיעה לארצות הברית בפעם השלישית במטרה להתמודד על הזכייה בגביע. הפעם הנבחרת כללה רק את האחים רג'ינלד דוהרטי ולורנס דוהרטי שהיו הטניסאים הבריטים החזקים בתקופה זו. בנבחרת גביע דייוויס של ארצות הברית רק ויליאם לרנד שהיה מנצח אליפות ארצות הברית הפתוחה בשנים 1901-1902 היה שותף לזכייה בשנה הקודמת.

לאחר שהאמריקאים זכו בניצחון טכני במשחק הראשון הם הפסידו ביתר המשחקים. בכך נבחרת בריטניה זכתה בגביע בפעם הראשונה.

==תוצאות==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | ארצות הברית 1
! colspan="2" align="center" | מועדון קריקט בבוסטון, ארצות הברית 4-8 באוגוסט 1903 דשא
! colspan="4" align="center" | בריטניה 4
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1
| || ויליאם לרנד || || || || ||
|-
| || רג'ינלד דוהרטי || || || || ||
|-bgcolor= #EAE3D8
! rowspan="2"| 2
| || רוברט רן ||0 ||3 ||4|| ||
|- bgcolor= #EAE3D8
| || לורנס דוהרטי ||6 ||6 ||6|| ||
|-
! rowspan="2"| 3
| || ג'ורג' רן/רוברט רן ||5 ||7 ||6|| 4 ||
|-
| || לורנס דוהרטי/רג'ינלד דוהרטי||7 ||9 ||2||6 ||
|-bgcolor= #EAE3D8
! rowspan="2"| 4
| || ויליאם לרנד ||3 ||8 ||0 ||6 || 5
|- bgcolor= #EAE3D8
| ||לורנס דוהרטי ||6 ||6 || 6|| 2|| 7
|-
! rowspan="2"| 5
| || רוברט רן ||4 || 6 || 3 || 8 || 4
|-
| ||רג'ינלד דוהרטי || 6 ||3 ||6|| 6 || 6
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10003702 נתונים על התחרות]

דייוויס
1903
קטגוריה:1903 בארצות הברית
קטגוריה:תחרויות גביע דייוויס בארצות הברית
שרה זלוור אורבך

שרה זלוור אורבך (9 במאי 1923 - 20 בנובמבר 2014) הייתה סופרת ישראלית שעסקה בעיקר בשואה ותקומה.

== ביוגרפיה ==
אורבך נולדה בלודז' שבפולין. אביה, יליד פיוטרקוב, ממשפחה מיוחסת לרב ממוהילב, עבד בבית מסחר גדול ובהנהלת חשבונות, אמה הייתה עקרת בית. אורבך גדלה בבית דתי. בשנות השואה נפטרו אביה ואחותה ממחלות בגטו לודז' ושאר בני המשפחה - אמה וארבעת אחיה נרצחו במחנות ההשמדה. שרה הוחזקה בתחילה באושוויץ, לאחר מכן עבדה בעבודות כפייה במחנה עבודה בעיירה מיטלשטיינה ובסוף המלחמה הועברה למחנה בגראפענאורט, שם שהתה עד ששוחרר על ידי הצבא הרוסי. היא הצטרפה לקיבוץ הכשרה שארגנה שרה שטרן בלודז', שם פגשה את בעלה, יצחק אורבך, ניצול שואה אף הוא. לאחר תקופת הכשרה באשבך עלתה לארץ במסגרת עליה ב' באוניית המעפילים לטרון שנתפסה על ידי הבריטים. שרה, ביחד עם כל נוסעי האנייה גורשו לקפריסין והגיעו לארץ רק לאחר 8 חודשים. היא ובעלה התיישבו בעיר תל אביב. יצחק נפטר בשנת 2002. לשרה זלוור אורבך 2 ילדים. אחד מנכדיה הוא הסטנדאפיסט הדתי יאיר אורבך.

זלוור אורבך עסקה בספריה בעיקר בסיפורים ותיאורים אוטוביוגרפיים מילדותה טרום השואה, מחוויותיה וחוויות מקורביה בימי השואה ובהתמודדות בשנות התקומה שלאחריה. נחשבת לאחת מכותבות האוטוביוגרפיות הראשונות על השואה. קטעים מספריה נקראים ונלמדים במכונים לחקר השואה מכיוון שהם מהווים זווית ראייה משמעותית על השואה בראייה נשית-דתית. בשנת 1994 הדליקה משואה בטקס הממלכתי ביד ושם בערב יום הזיכרון לשואה ולגבורה.

== ספריה ==
* מבעד לחלון ביתי, הוצאת יד ושם, 1964
* לו יהי בוקר, הוצאת מורשת והוצאת אות ועד, 1981
* כיון שניצלתי - שירים, הוצאת במות לספרות לאמנות, 1989
* נכתב בציפורן האצבע, הוצאת רשפים, 1992
* תנועת בני עקיבא בלודז' בתקופת השואה, הוצאת מורשת בסיוע יד ושם, 1999
* את אחיי אנכי מבקש, הוצאת מורשת, 2005

==קישורים חיצוניים==
* 
* [https://www.youtube.com/watch?v=70QV2gFQXOY סרט לזכרם של שרה ויצחק אורבך], אולפני אתרוג
* 

קטגוריה:סופרות השואה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:ישראליות ילידות פולין
קטגוריה:ישראלים ילידי פולין
קטגוריה:גולי מחנות המעצר בקפריסין
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-2014
קטגוריה:ישראלים שנפטרו ב-2014
פרנצ'סקו אייץ

פרנצ'סקו אַייֶץ (באיטלקית: Francesco Hayez, כתיב פונטי: ˈaːjets, 10 בפברואר 1791 – 21 בדצמבר 1882) היה צייר איטלקי, האמן הראשון במעלה של הרומנטיציזם במילאנו של אמצע המאה ה-19. אייץ עשה לו שם בציוריו ההיסטוריים המפוארים, האלגוריות הפוליטיות שלו ודיוקנאותיו יוצאי הדופן באיכותם.

==ביוגרפיה==
אייץ נולד למשפחה דלת-אמצעים יחסית מוונציה. אביו היה ממוצא צרפתי ואילו אמו, קיארה טורצ'לה, הייתה ילידת מוראנו. הילד פרנצ'סקו, הצעיר בחמישה בנים, גדל אצל אחות אמו, שנישאה לג'ובאני בינאסקו, בעל אוניות אמיד ואספן אמנות. מילדות גילה פרנצ'סקו נטייה לציור, ועל כן מסר אותו דודו להתמחות כשוליה אצל רסטורטור תמונות. בהמשך היה לתלמידו של הצייר פרנצ'סקו מאג'וטו , שאצלו למד במשך שלוש שנים. הוא התקבל לקורס הציור של האקדמיה החדשה לאמנויות בשנת 1806, שם למד אצל טאודורו מטאיני . בשנת 1809 זכה בתחרות של האקדמיה לאמנות של ונציה, שהעניקה לו מלגת לימודים לשנה אחת באקדמיה די סן לוקה ברומא. הוא נשאר ברומא עד 1814, אז עבר לנאפולי, שם הזמין אצלו המלך ז'ואקים מירא ציור גדול שיתאר את אוליסס בחצר אלקינוס. באמצע שנות ה-30' של המאה ה-19 היה מבקר קבוע במפגשי הטרקלין בבית הרוזנת קלרה מאפאי (שאת דיוקנה צייר למען בעלה, הלבריתן אנדראה מאפאי). ב-1850, כשהתמנה למנהל האקדמיה של ברֶרָה בעיר, עדיין שהה במילאנו.

אנדרטת פרנצ'סקו אייץ במילאנו
פרנצ'סקו אייץ האריך ימים והיה צייר פורה. בין ציוריו רבים הנושאים ההיסטוריים, שהיו לרוחם הפטריוטית של נותני חסותו. אחרים משקפים את נטייתו לסגנון נאו-קלאסי בנושאים נשגבים, אם מכתבי הקודש ואם מן הספרות הקלאסית. כמו כן, צייר סצינות מתוך הצגות תיאטרון בתקופתו. לעומת זאת, במכלול ציוריו בולטות בהיעדרן מחיצות-נוי לקישוט מזבח כנסייה. עם זאת, אחרי שכיבושי נפוליאון חיללו כנסיות ומנזרים רבים בצפון איטליה, לא חסרו בחבל ארץ זה יצירות אמנות דתיות, שהועברו למוזיאונים או רוכזו במוסדות הדת הפעילים ששרדו לפליטה.
היסטוריון האמנות קוראדו ריצ'י מתאר את אייץ כצייר שהחל את דרכו כ"קלאסיציסט" אך התפתח לסגנון של "מהומה רגשית".

== גלריה ==
<gallery widths="200px" heights="200px" perrow="4">
Francesco Hayez 028.jpg|אוליסס בחצר אלקינוס
Francesco Hayez 008e.jpg||הנשיקה (1859)
(Venice) Rinaldo and Armida - Francesco Hayez - gallerie Accademia Venice.jpg||רינלדו וארמידה (1813), בגלריית האקדמיה, ונציה
</gallery>

==קישורים חיצוניים==

* 
* 

==הערות שוליים==

תרבות
קטגוריה:ציירים איטלקים במאה ה-18
קטגוריה:ציירים איטלקים במאה ה-19
קטגוריה:ילידי 1791
קטגוריה:נפטרים ב-1881
תבנית קילינג

באלגברה מופשטת, תבנית קילינג (נקראת על שם וילהלם קילינג) היא תבנית ביליניארית הקשורה לאלגברת לי נתונה. תפקידה המרכזי הוא במתן תנאי הכרחי ומספיק להיותה של אלגברת לי פשוטה למחצה.

== הגדרה פורמלית ==

תהי <math>L</math> אלגברת לי נתונה מעל שדה <math>F</math>. תבנית קילינג של <math>L</math> היא התבנית
<center>
<math>k(x,y)=\operatorname{Tr}(\operatorname{ad}x\operatorname{ad}y)</math>
</center>
כאשר <math>\operatorname{ad}</math> הוא ההצגה הצמודה ו-<math>\operatorname{Tr}</math> היא העקבה.

==תכונות בסיסיות==
* תבנית קילינג היא סימטרית.
* תבנית קילינג אסוציאטיבית, במובן ש-<math>k([x,y],z)=k(x,[y,z])</math>.
* הרדיקל <math>\operatorname{Rad}(k) = \left\{ x \in L \mid k(x,L)=0 \right\}</math> של תבנית קילינג הוא אידיאל.
* התבנית נשמרת על ידי אוטומורפיזמים של <math>L</math>, כלומר <math>k(g(x),g(y))=k(x,y)</math> לכל אוטומורפיזם <math>g</math> של <math>L</math>.

== הקשר לאלגברות לי פשוטות למחצה ==

בעזרת תבנית קילינג אפשר לנסח תנאי הכרחי ומספיק להיותה של אלגברת לי פשוטה למחצה:

משפט: תהי אלגברת לי <math>L</math> מעל שדה סגור אלגברית ובעל מאפיין אפס. אז <math>L</math> היא פשוטה למחצה אם ורק אם תבנית קילינג שלה רגולרית, כלומר: הרדיקל שלה אפס <math>\operatorname{Rad}(k)=0</math>.

הוכחה: נניח ש-<math>L</math> פשוטה למחצה. נוכיח כי <math>\operatorname{Rad}(k)</math> אידיאל פתיר, ולכן אפס. יהיו <math>x \in \operatorname{Rad}(k), y \in L</math>, מתקיים <math>\operatorname{Tr}(\operatorname{ad}x \cdot \operatorname{ad}y)=0</math>. זה נכון בפרט ל-<math>y \in [\operatorname{Rad}(k),\operatorname{Rad}(k)] \subseteq L</math>, ולכן לפי קריטריון קרטן <math>\operatorname{Rad}(k)</math> פתיר.

בכיוון ההפוך, נניח ש-<math>k</math> רגולרית, כלומר <math>\operatorname{Rad}(k)=0</math>. תנאי מספיק (ובעצם שקול) להיותה של <math>L</math> פשוטה למחצה הוא שכל אידיאל אבלי (אידיאל <math>I</math> המקיים <math>[I,I]=0</math>) הוא אפס (אכן, אם L לא פשוטה למחצה, אז הרדיקל שלה הוא פתיר ולא אפס, ואפשר לבחור את החזקה אחת לפני האחרונה בסדרת הנגזרת שלו שיהיה אבלי ולא אפס).

אם כן יהי <math>I</math> אידיאל אבלי, נוכיח שהוא אפס. יהיו <math>x \in I, y \in L</math>, נביט במיפוי <math>\operatorname{ad}x \cdot \operatorname{ad}y:L \rightarrow I</math>. אזי המיפוי בריבוע הוא <math>{(\operatorname{ad}x \cdot \operatorname{ad}y)}^{2}:L \rightarrow [I,I]=0</math>, לכן <math>\operatorname{ad}x \cdot \operatorname{ad}y</math> איבר נילפוטנטי, ולכן <math>k(x,y)=Tr(\operatorname{ad}x \cdot \operatorname{ad}y)=0</math>. כלומר <math>I \subseteq \operatorname{Rad}(k)=0</math>, ולכן הוא אפס.

== דוגמה ==
כאמור תבנית קילינג מהווה קריטריון להיות של אלגברת לי פשוטה למחצה. בעזרתה אפשר להוכיח כי האלגברה
<math>sl(2,F)=\left\{ \begin{pmatrix} a & b \\ c & -a \end{pmatrix}:a,b,c\in F \right\} </math> פשוטה למחצה.

אכן, לפי הבסיס הסטנדרטי <math>\left\{ x= \begin{pmatrix} 0 & 1 \\ 0 & 0 \end{pmatrix},y=\begin{pmatrix} 0 & 0 \\ 1 & 0 \end{pmatrix},h=\begin{pmatrix} 1 & 0 \\ 0 & -1 \end{pmatrix}\right\} </math>, המטריצה המייצגת היא <math>\begin{pmatrix} 0 & 0 & 4 \\ 0 & 8 & 0 \\ 4 & 0 & 0 \end{pmatrix}</math> שהיא מטריצה הפיכה (במאפיין שאיננו 2).

זוהי למעשה דוגמה לאלגברת לי פשוטה למחצה מממד 3, הנמוך ביותר האפשרי (כל אלגברת לי ממד 1 או 2 אינה פשוטה למחצה).

קטגוריה:אלגבראות לי
גביע דייוויס 1904

אתגר הטניס הבינלאומי 1904 (באנגלית: 1904 International Lawn Tennis Challenge) הייתה התחרות הרביעית במניין של מה שנודע היום כ"גביע דייוויס".

בפעם ראשונה התחרות נערכה מחוץ לגבולות ארצות הברית. מחזיקי הגביע היו הבריטים והם ערכו את התחרות. למרות התיאום המוקדם, נבחרת גביע דייוויס של ארצות הברית לא התייצבה. על הזכות לשחק מול מחזיקי הגביע התמודדו נבחרות בלגיה וצרפת. המשחקים נערכו במגרשי וימבלדון בצמוד לאליפות וימבלדון 1904.

במשחק שנערך בין 27-29 ביוני בלגיה ניצחה את צרפת עם תוצאה 3:2 והחלה להתארגן למשחק מול מחזיקת הגביע. בנוסף לאחים דוהרטי, נבחרת בריטניה כללה את פרנק ריסלי.

הבריטים זכו בכל המשחקים וזכו בגביע בפעם השנייה ברציפות.

==תוצאות==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 5
! colspan="2" align="center" | וימבלדון, בריטניה 27 ביוני-5 ביולי 1904 דשא 
! colspan="4" align="center" | בלגיה 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || פרנק ריסלי ||6 ||6 ||6 || || 
|-
| || ויליאם לה מר דה וארזה ||1 || 4||2 || ||
|-bgcolor= #EAE3D8
! rowspan="2"| 2
| || לורנס דוהרטי ||6 ||6 ||6|| || 
|- bgcolor= #EAE3D8 
| || פול דה בורמן ||4 ||1 ||1 || || 
|-
! rowspan="2"| 3
| || לורנס דוהרטי/רג'ינלד דוהרטי ||6 ||6 ||6|| || 
|- 
| || פול דה בורמן/ויליאם לה מר דה וארזה||0 ||1||3|| || 
|-bgcolor= #EAE3D8
! rowspan="2"| 4
| || לורנס דוהרטי || || || || || 
|- bgcolor= #EAE3D8 
| ||ויליאם לה מר דה וארזה || || || || || 
|-
! rowspan="2"| 5
| || פרנק ריסלי ||4 || 6 || 8 || 7 || ||
|- 
| ||פול דה בורמן || 6 ||2 ||6|| 5 || 
|}

הערה: על המשחק הרביעי לבריטים הוענק ניצחון טכני

==קישורים חיצוניים==

* [http://www.daviscup.com/en/draws-results/tie/details.aspx?tieId=10001099 נתונים על התחרות]

דייוויס
1904
קטגוריה:משחקי גמר בגביע דייוויס בלונדון
קטגוריה:1904 בממלכה המאוחדת
מקסוול טיילור

מקסוול דוונפורט "מקס" טיילור (באנגלית: Maxwell Davenport "Max" Taylor; 26 באוגוסט 1901 – 19 באפריל 1987) היה גנרל אמריקאי שהתפרסם בתפקידו כמפקד הדיוויזיה המוטסת ה-101 במלחמת העולם השנייה. טיילור שירת כיושב ראש המטות המשולבים החמישי.

==קריירה צבאית==
טיילור גדל במיזורי ובשנת 1922 סיים את לימודיו באקדמית וסט פוינט ושירת בחיל ההנדסה של צבא ארצות הברית. ב-1926 עבר לארטילריה. במהלך מסלול הפיקוד הושפע טיילור מאוד ממפקדו מת'יו רידג'וויי. בשנת 1944, לאחר שמפקדה הגנרל ויליאם לי לקה בהתקף לב ונאלץ לפרוש, מונה טיילור למפקד הדיוויזיה המוטסת ה-101. טיילור פיקד בהצלחה על הדיוויזיה במבצע המוטס בנורמנדי, במהלכו האוגדה הוצנחה בנורמנדיה כ-4.5 ק"מ מחוף יוטה. הייתה זו צניחתו החמישית של טיילור וזו שזיכתה אותו בתואר צנחן מוסמך. הדיוויזיה בפיקודו הצליחה בצהרי ה-6 ביוני 1944 לחבור לכוחות שנחתו על החוף ובהמשך הקרבות כבשו את העיירה קרנטן כחלק מהמערכה לכיבוש שרבורג. על האופן בו פיקד על הדיוויזיה עוטר טיילור בצלב השירות המצוין. לאחר מכן פיקד על הדיוויזיה במבצע המוטס בהולנד. 

במהלך הקרב על הבליטה שהה טיילור בארצות הברית. הדיוויזיה נשלחה להגן על גזרת צומת בסטון ולחמה במה שנודע לימים כמצור על בסטון תחת פיקוד סגנו, אנתוני מקאוליף. פקודיו של טיילור מתחו עליו ביקורת קשה בעקבות זאת אולם קידומו לא נפגע כתוצאה מכך. הוא שב לחזית ופיקד על הדיוויזיה בהמשך קרב הארדנים. לאחר המלחמה מונה למפקד האקדמיה הצבאית של ארצות הברית. בשנת 1949 מונה למפקד כוחות ארצות הברית בברלין ובשנים 1953 - 1954 פיקד על הכוחות האמריקאים במלחמת קוריאה, כשלתקופה קצרה כיהן כ. בשנת 1955 שימש ראש מטה צבא ארצות הברית. בשנים 1962–1964 שימש כיושב ראש המטות המשולבים. החל מ-1964 כיהן כשנה כשגריר ארצות הברית בדרום וייטנאם.

==לקריאה נוספת==
* ס.ל.א מרשל, "הם צנחו בלילה", הוצאת מערכות מאנגלית: אהרן אמיר.
* קורנליוס ראיין, "גשר אחד רחוק מדי", הוצאת זמורה ביתן ומודן, 1979.
* קורנליוס ריאן, "היום הארוך ביותר", הוצאת מערכות, 1982.
* סטיבן אמברוז, "אחים בקרב", תל אביב: כנרת, זמורה ביתן, דביר, 2005.
* סטיבן אמברוז, "יום הפלישה", מאנגלית: מרדכי ברקאי, הוצאת זמורה ביתן, 2002.

==קישורים חיצוניים==

* 
* 

==הערות שוליים==

קטגוריה:גנרלים אמריקאים במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:הקרב על הבליטה
קטגוריה:מעוטרי כוכב הכסף
קטגוריה:מפקדי האקדמיה הצבאית של ארצות הברית
מעוטרי מדליית השירות המצוין
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:יושבי ראש המטות המשולבים
קטגוריה:ראשי המטה של צבא ארצות הברית
קטגוריה:מפקדי הדיוויזיה המוטסת ה-101
קטגוריה:מפקדי הארמייה השמינית של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:שגרירי ארצות הברית
קטגוריה:שגרירים בווייטנאם
קטגוריה:אמריקאים שנולדו ב-1901
קטגוריה:אמריקאים שנפטרו ב-1987
קטגוריה:בוגרי מכללת פיקוד ומטה הכללי של צבא ארצות הברית
ספטטאקהקה

עוגת ספטטאקהקה

ספטטאקהקה או ספאטקהקה (בשוודית "עוגה משופדת" או "עוגת שיפוד") הוא קינוח הנפוץ באזורים של דרום שוודיה, בעיקר במחוז סקונה וכן במחוז הלנד. הקינוח מהווה חלק חשוב ממורשת המטבח הסקוני. 

תערובת המכילה בעיקרה ביצים, קמח מעמילן תפוח אדמה וסוכר, מגולגלת על שיפוד המסתובב סביב אש פתוחה או מקור חום אחר. לכן, העוגה שנוצרת בתהליך זה היא יבשה מאוד ועוטפים אותה בשקיות פלסטיק אטומות כדי לשמור על היובש שלה. על מנת שתישאר פריכה, יש להסיר את העטיפה מהעוגה רק כאשר היא נאכלת בפועל. 

עוגת הספטטאקהקה יכולה להופיע בגדלים רבים, מגובה של סנטימטרים ספורים ועד לכמה מטרים, ולרוב תהיה בקוטר של יותר ממרגל (כ-30 סנטימטרים). את העוגות הגדולות מגישים לסועדים על ידי ניסור קוביות מהעוגה, כך שהעוגה תמשיך לעמוד על בסיסה. 

העוגה מוגשת לרוב עם קפה חזק, גלידת וניל ויין פורט. חותכים את העוגה בעדינות באמצעות מסור מתכת, שכן חיתוכה באמצעות סכין רגילה יכול לגרום לריסוקה או להתמוטטותה.

עוגת הספטטאקהקה הגדולה ביותר בעולם נאפתה בסג'ובו שבסקונה, בשנת 1985, והיא הופיעה במהדורת ספר השיאים של גינס בשנת 1986. העוגה הייתה בגובה 3.6 מטרים והיא הייתה עשויה מגוש אחד.

==ראו גם==
* קורטוש - עוגה הונגרית דומה

==קישורים חיצוניים==

קטגוריה:קינוחים
קטגוריה:המטבח השוודי
קטגוריה:עוגות
Tactical Ops

Tactical Ops: Assault on Terror (בתרגום חופשי לעברית: קומנדו טקטי: מתקפה נגד הטרור; ידוע בפשטות בתור Tactical Ops) הוא משחק פעולה מגוף ראשון מרובה משתתפים ברשת, ששוחרר בשנת 1999 בתור מוד למשחק Unreal Tournament ויצא, לאחר שצבר פופולריות בקרב שחקנים, בשנת 2002 כמשחק עצמאי.

המשחק הוא בעל סגנון משחק דומה למשחק Counter Strike. עם יציאתו של קונטר סטרייק לשוק, שהתחיל את דרכו כמוד שפותח למשחק Half-Life וצבר פופולריות רבה עקב סגנונו הייחודי, החלה תופעה של מודים דומים בסגנון שפותחו עבור משחקים שונים, כשהידועים ביותר הם Urban Terror (שיצא כמוד למשחק Quake 3) ו-Tactical Ops שיצא כמוד לUnreal Tournament. בדומה למשחקים בסגנון זה, במשחק נחלקים השחקנים לשתי קבוצות, טרוריסטים ויחידות לוחמה בטרור. שתי הקבוצות נלחמות זו בזו על מנת להשיג את מטרת המפה (סביבת המשחק) הספציפית בה מתרחש המשחק.

המשחק שוחרר כמשחק עצמאי ב-24 באפריל 2002 ואינו דורש יותר את המשחק Unreal Tournament כדי לפעול - בדומה לשני מתחריו בשוק שצוינו לעיל. עם שחרורו נוספו מפות חדשות למשחק שלא כלולות בגרסת החינם של המשחק. הגרסה האחרונה למשחק הייתה 3.4.0 אך עקב בקשות של מעריצים אטארי נתנה להם אפשרות לפתח פאטץ' נוסף למשחק. גרסת המעריצים, 3.5.0 יצאה בשנת 2005.

==קבלה==
גיימרים רבים תיארו את המשחקיות של המשחק בתור מעין שילוב של המשחקיות של קונטר סטרייק עם זו של אנריל. חלק מהביקורות שיבחו את המשחק בגלל הגרפיקה שלו שעלתה על זו של קונטר סטרייק עקב היתרון הגרפי של Unreal Engine על פני המנוע של קונטר סטרייק (GoldSrc המיושן ששימש את Half-Life). עם זאת חלק טענו כי רוב המפות "ריקות" מבחינת פרטים ומונוטוניות. בגרסה הראשונה היו רק 3 מודלים לשחקן שניתנו להתאמה אישית באמצעות סקינים.

בדומה לקונטר סטרייק (וגם בדומה לאנריל), גם למשחק זה נוצרו טורנירים ותחרויות רשמיות שמשתתפים בהם טובי השחקנים המקצוענים מרחבי העולם.

==קישורים חיצוניים==
* 
* 

קטגוריה:משחקי Windows
קטגוריה:משחקי יריות ממוחשבים (גוף ראשון)
קטגוריה:משחקי רשת מרובי-משתתפים
קטגוריה:משחקי וידאו משנת 1999
קטגוריה:Unreal
קטגוריה:משחקי יריות טקטיים
קטגוריה:משחקי וידאו שפותחו בצרפת
קריטריון קרטן

באלגברה מופשטת, קריטריון קרטן הוא קריטריון להיותה של אלגברת לי פתירה. ממנו נובע תנאי הכרחי ומספיק להיות של אלגברת לי פשוטה למחצה, בעזרת תבנית קילינג.

==ניסוח==
תהי <math>L</math> תת-אלגברת לי של אלגברת האנדומורפיזמים <math>gl(V)</math> של מרחב וקטורי <math>V</math> מממד סופי, מעל שדה סגור אלגברית ממאפיין אפס. אז <math>L</math> פתירה אם ורק אם
<math>\forall x \in L, y \in [L,L] : \operatorname{Tr}(xy)=0</math>.

==הוכחה==
קודם נניח כי <math>L</math> פתירה. משפט לי קובע כי אם <math>L \subseteq gl(V)</math> פתירה אז ניתן להציג כל איבר בה כמטריצה משולשית עליונה. מסקנה נוספת ממשפט לי קובעת כי אם <math>L</math> פתירה אז <math>[L,L]</math> נילפוטנטית, ומשפט אנגל קובע כי כל איבר של אלגברת לי נילפוטנטית ניתן להציג כמטריצה משולשית עליונה ממש (עם אפסים באלכסון). לכן, מכפלה של איבר מ-<math>[L,L]</math> באיבר מ-<math>L</math> ייתן מטריצה משולשית עליונה ממש, והעקבה שלה היא אפס, כדרוש.

כדי להוכיח את הכיוון השני, יש להיעזר בלמה:

למה: יהיו <math>A \subseteq B \subseteq gl(V)</math>, ונביט ב-<math>M=\{x \in gl(V) : [x,B] \subseteq A \}</math>. לכל <math>x \in M</math>, אם מתקיים <math>\forall y \in M,\operatorname{Tr}(xy)=0</math>, אז <math>x</math> נילפטונט.

(הוכחה ללמה ראו בקריאה נוספת).

כדי להוכיח את הקריטריון, כלומר כדי להוכיח ש-<math>L</math> פתירה, מספיק להוכיח כי <math>[L,L]</math> נילפטונתית (כי אז היא גם פתירה ואז גם <math>L</math> פתירה). לפי משפט אנגל מספיק להוכיח כי כל איבר ב-<math>[L,L]</math> נילפוטנט. כדי לעשות זאת, נשתמש בלמה עם <math>A=[L,L] \subseteq B=L</math>. כאן <math>M=\{x \in gl(V) : [x,L] \subseteq [L,L] \}</math>, ומתקיים <math>[L,L] \subseteq L \subseteq M</math>. כדי להסיק מהלמה שכל איברי <math>[L,L]</math> נילפוטנט, מספיק להוכיח כי
<math>\forall [x,y] \in [L,L] ,z \in M : \operatorname{Tr}([x,y]z)=0</math>. אכן מתקיים <math>\operatorname{Tr}([x,y]z)=\operatorname{Tr}(x[y,z])=0</math> - המעבר האחרון נכון כי לפי ההנחה ש-z ב-<math>M</math> ולכן <math>[y,z] \in [L,L]</math>, ולכן אפשר להשתמש בנתון.

==מסקנה לכל אלגברת לי==
קריטריון קרטן כפי שנוסח לעיל נכון רק לתת אלגברות של אלגברת האנדומורפיזמים (אחרת אין משמעות לעקבה של האיברים). ההכללה הטבעית היא:

מסקנה: תהי <math>L</math> כל אלגברת לי, כך ש-<math>\forall x\in L , y \in [L,L]: \operatorname{Tr}(ad(x)ad(y))=0</math>, כאשר <math>\operatorname{ad}</math> הוא ההצגה הצמודה. אז <math>L</math> פתירה.

הוכחה: נפעיל את קריטריון קרטן עבור<math>\operatorname{ad}(L)=\{\operatorname{ad}x:x \in L\}</math>, ונקבל כי <math>\operatorname{ad}(L)</math> פתירה. לפי משפט האיזומורפיזם הראשון עבור ההעתקה <math>\operatorname{ad}:L \rightarrow \operatorname{gl}(V)</math> נקבל כי <math>L/Z(L)\cong ad(L)</math> פתירה (כאשר <math>\operatorname{Z}(L)</math> הוא המרכז של <math>L</math>); אבל <math>\operatorname{Z}(L)</math> אבלית ולכן פתירה, ולכן גם <math>L</math> פתירה כדרוש.

==ראו גם==
* אלגברת לי פתירה
* משפט אנגל
* משפט לי
==לקריאה נוספת==
<div class="mw-content-ltr">
* Introduction to Lie Algebras and Representation Theory, James Humphreys, 19-20
</div>

קרטן
קרטן
גביע דייוויס 1905

אתגר הטניס הבינלאומי 1905 (באנגלית: 1905 International Lawn Tennis Challenge) הייתה התחרות החמישית במניין של מה שנודע היום כ"גביע דייוויס".

מחזיקי הגביע היו הבריטים והם אירחו את התחרות. לראשונה לתחרות נרשמו מספר גדול יותר של נבחרות, מה שגרם ליצירת שלב המוקדמות לפני הגעה לזכות להתמודד מול מחזיקת הגביע. לתחרות נרשמו ארצות הברית, צרפת, אוסטריה, בלגיה וקבוצה משותפת של אוסטרליה-ניו זילנד (אוסטרלאסיה). בעקבות מחלת שחקן מהנבחרת הבלגית הנבחרת לא השתתפה בסופו של דבר בתחרות. השלבים המוקדמים נערכו ב-13–19 ביולי במגרשי מועדון ספורט בלונדון. נבחרת גביע דייוויס של ארצות הברית ניצחה תחילה את נבחרת צרפת ולאחר מכן את נבחרת אוסטרלאסיה עם תוצאה 5:0 ובכך זכתה במוקדמות.

משחק על התואר נערך ב-21–24 ביולי וימבלדון. הבריטים ניצחו עם תוצאה 5:0 וזכו בגביע בפעם השלישית ברציפות.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 5
! colspan="2" align="center" | וימבלדון, בריטניה 21-24 ביולי 1905 דשא
! colspan="4" align="center" | ארצות הברית 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1
| || לורנס דוהרטי || 7 || 4 ||6 || 6|| 6
|-
| || הולקאם וורד ||9 || 6||1 ||2 ||0
|-bgcolor= #EAE3D8
! rowspan="2"| 2
| || סידני סמית ||6 ||6 ||5 || 6||
|- bgcolor= #EAE3D8
| || ויליאם לרנד ||4 ||4 ||7 || 4||
|-
! rowspan="2"| 3
| || לורנס דוהרטי/רג'ינלד דוהרטי ||8 ||6 ||6|| 4 || 8
|-
| || הולקאם וורד/בילס רייט||10 ||2||2||6 || 6
|-bgcolor= #EAE3D8
! rowspan="2"| 4
| || לורנס דוהרטי ||6 || 2 ||6 || 6 || 6
|- bgcolor= #EAE3D8
| ||ויליאם לרנד || 4 || 6 ||8 || 4 || 2
|-
! rowspan="2"| 5
| || סידני סמית ||6 || 6 || 6 || || ||
|-
| ||ויליאם קלות'ייר || 1 ||4 ||3|| ||
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10003703 נתונים על התחרות]

דייוויס
1905
קטגוריה:משחקי גמר בגביע דייוויס בלונדון
ויקיפדיה בשפת ואריי-ואריי

ויקיפדיה בשפת ואריי-ואריי היא הגרסה של ויקיפדיה בשפת ואריי-ואריי (השפה החמישית המדוברת באיי הפיליפינים), שהושקה ב-25 בספטמבר 2005. נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים. מדובר בוויקיפדיה "חריגה" בגודלה, שכן מספר דוברי השפה כשפת אם עומד רק על כ-2.6 מיליון איש.

==היסטוריה==
תמונה ממפגש ויקיפדיה בשפת ואריי-ואריי, ינואר 2013, טקלובן

מיזם זה של ויקיפדיה החל את דרכו ב-25 בספטמבר 2005, ובראשו עמד הארווי פיג'י מהעיר טקלובן. לאתר היה בתחילה מספר זעום ביותר של תורמים, עד לאפריל 2009 תרמו בממוצע לאתר כעשרה גולשים בחודש. מפגש הוויקיפדים הראשון של האתר אירע בינואר 2013 בטקלובן.

בתחילת שנת 2011, האתר משך תשומת לב שכן כמות הערכים בו הייתה כפולה לעומת ויקיפדיה בשפת הטאגאלוג, בה שולטים כ-22 מיליון פיליפינים כשפת אם. הפער נבע מכך שוויקיפדיה בשפת ואריי-ואריי נעזרה בבוטים (ביניהם הבוט Lsjbot) ליצירת מספר רב של ערכים, ומיעוט מן הערכים נכתבו על ידי אנשים דוברי השפה. באמצע שנת 2014, ויקיפדיה זו חצתה את רף מיליון הערכים, אך מדד העומק שלה (היחס בין מספר העריכות למספר הערכים המהווה מדד גס לאיכות) עמד על פחות מ-3. 

לפי המידע המצוי בקרן ויקימדיה, נכון לדצמבר 2023, באתר 2,870,868 דפים (כולל דפי משתמש, דפי עזרה ועוד), 81 משתמשים פעילים ומספר עריכות כולל של 7,596,401. נכון לדצמבר 2023 מדד העומק של ויקיפדיה זו עומד על 4.25, לעומת מדד של 153.76 בוויקיפדיה בשפת טאגאלוג. עם זאת, גם לוויקיפדיות גדולות אחרות שעברו את רף מיליון הערכים יש מדד עומק נמוך מאוד, דוגמת ויקיפדיה ההולנדית (עם כ-2.15 מיליון ערכים), המחזיקה במדד עומק של 18.8, וויקיפדיה השוודית (בעלת 2.6 מיליון ערכים בקירוב) - מדד עומק של 17.34 בלבד. 

לפי נתוני ויקיפדיה, במהלך חודש יולי 2014 היו באתר מעל 4 מיליון בקשות לדפים, כאשר אחוז לא ידוע מהבקשות נעשה על ידי בוטים וזחלני רשת.

===ציוני דרך===
* 25 בספטמבר 2005 - תחילת דרכו של האתר.
* 14 ביולי 2009 - נכתב הערך ה-10,000 - פסחא.
* 21 במרץ 2010 - נכתב הערך ה-20,000 - קופרה.
* 1 במאי 2010 - נכתב הערך ה-40,000 - פטרייה.
* 7 במאי 2010 - נכתב הערך ה-50,000 - שפתיים.
* 30 ביוני 2010 - נכתב הערך ה-80,000 - נשיקה.
* 24 באוגוסט 2010 - נכתב הערך ה-100,000 - מעיין, ויקיפדיה בשפת ואריי-ואריי הופכת לוויקיפדיה ה-35 בגודלה בזמנו.
* 3 במרץ 2013 - נכתב הערך ה-200,000.
* 29 ביוני 2013 - נכתב הערך ה-400,000.
* 18 ביולי 2013 - נכתב הערך ה-500,000.
* 8 ביוני 2014 - נכתב הערך ה-1,000,000.

==ראו גם==

* ויקיפדיה בסבואנו

==קישורים חיצוניים==

* 
* אתר ויקיפדיה בשפת ואריי-ואריי

==הערות שוליים==

ואריי-ואריי
קטגוריה:הפיליפינים: תרבות
עוזי רוזן (טייס)

עוזי רוזן הוא קצין צה"ל במילואים בדרגת תת-אלוף, שירת כמפקד בסיס חצרים, מפקד תל נוף וראש מחלקת מבצעים של חיל האוויר. שימש עוזר שר הביטחון לאמצעים מיוחדים וראש אגף אמצעים מיוחדים במשרד הביטחון.

==ביוגרפיה==
רוזן שירת כטייס קרב בחיל האוויר. במלחמת יום הכיפורים לחם כטייס F-4 פנטום בטייסת 107. פיקד על שתי טייסות קרב: טייסת 102 וטייסת 107. פיקד על בסיס חצרים ושימש ראש מחלקת מבצעים של חיל האוויר. בשנים 1992 עד 1995 פיקד על בסיס תל נוף. בתפקידו האחרון בשירות הקבע שירת כסגנו הצבאי של עוזר שר הביטחון לאמצעים מיוחדים. לאחר שחרורו מונה לעוזר שר הביטחון לאמצעים מיוחדים וראש האגף לאמצעים מיוחדים במשרד הביטחון.

בספטמבר 2001 הצטרף לתעשייה האווירית, בשנים 2002 עד 2006 כיהן כסמנכ"ל לתכנון אסטרטגי בינואר 2007 מונה לנשיא תע"א – אמריקה הצפונית וכיהן בתפקיד במשך כשש שנים. מכהן כיושב ראש אירופה, המזרח התיכון ואפריקה בחברת Roboteam המפתחת רובוטים לצרכים ביטחוניים.

רוזן בעל תואר שני בניהול מבית הספר של הצי ללימודים מתקדמים במונטריי (קליפורניה).

==קישורים חיצוניים==

==הערות שוליים==

קטגוריה:תתי-אלופים בחיל האוויר
קטגוריה:סגל התעשייה האווירית לישראל
קטגוריה:מפקדי בסיס תל נוף
קטגוריה:מפקדי בסיס חצרים
קטגוריה:ראשי האגף לאמצעים מיוחדים
קטגוריה:טייסי חיל האוויר הישראלי
קטגוריה:ראשי מחלקת מבצעים בחיל האוויר
קטגוריה:ישראלים שנולדו במאה ה-20
ויקיפדיה הווייטנאמית

ויקיפדיה הווייטנאמית (בווייטנאמית: Wikipedia tiếng Việt) היא הגרסה של ויקיפדיה בשפה הווייטנאמית. כמו בגרסאות בשפות אחרות של פרויקט ויקיפדיה, תוכן המיזם נגיש ונוצר באמצעות תוכנת מדיה-ויקי. לוויקיפדיה הווייטנאמית אתר אינטרנט מתחרה גדול בשם "המילון האנצקלופדי של וייטנאם", אתר אנצקלופדי הממומן על ידי מדינת וייטנאם.

נכון למאי 2015 רק כ-375,000 מערכיה נוצרו על ידי הגולשים באתר, בעוד שכשני שלישים מהערכים נוצרו על ידי בוטים. עובדה זאת מיקמה אותה למעשה כוויקיפדיה השלישית בגודלה בשפה שאינה אירופאית, אם לא מחשיבים את ערכי הבוט, אחרי ויקיפדיה היפנית וויקיפדיה הסינית.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים. 

==היסטוריה==

ויקיפדיה הווייטנאמית החלה את דרכה בנובמבר 2002 עם עמוד ראשי וערך על איגוד האינטרנט העולמי. המיזם לא משך תשומת לב רבה ולא החל למעשה לצבור תרומות משמעותיות עד ל"לידתו" מחדש באוקטובר 2003, וכן לאחר שהוספה לתוכנת הוויקי היכולת לכתוב אותיות בתקן יוניקוד.

ב-25 באוגוסט 2008 נכתב הערך ה-50,000 בוויקיפדיה הווייטנאמית, כאשר רק 432 ערכים מתוכם נוצרו הודות לבוטים. ב-13 בספטמבר 2009 המיזם חצה את רף 100,000 הערכים, כאשר מתוכם חמישה אחוזים היו מבוססי בוט. כיום, מספר הערכים הקצרים המתויגים כ"קצרמרים" נאמד בעשרות אלפים, שאת רובם המכריע יצרו בוטים שונים.

===ציוני דרך===
* 20 באפריל 2005 - נכתב הערך ה-1,000, צנטריול.
* 23 באוגוסט 2006 - נכתב הערך ה-10,000.
* 25 באוגוסט 2008 - נכתב הערך ה-50,000.
* 13 בספטמבר 2009 - נכתב הערך ה-100,000, שניאנג J-11.
* 7 באפריל 2011 - נכתב הערך ה-200,000, ריצ'רד דוקינס.
* 28 בספטמבר 2012 - נכתב הערך ה-500,000, קרל סייגן.
* 15 ביוני 2014 - נכתב הערך ה-1,000,000, הנרי וולאס.

==גלריה==
<gallery>
קובץ:Wikipedia-logo-vi-500000.png|לוגו ויקיפדיה הווייטנאמית לציון 500,000 ערכים (28 בספטמבר 2012)
קובץ:Wikipedia-logo-vi-1000000-2.svg|לוגו ויקיפדיה הווייטנאמית לציון 1,000,000 ערכים (15 ביוני 2014)
</gallery>

==קישורים חיצוניים==

* 
* ויקיפדיה הווייטנאמית

==הערות שוליים==

קטגוריה:אתרי אינטרנט שהושקו ב-2002
וייטנאמית
קטגוריה:וייטנאם: תרבות
רפאל מלכו

רפאל (רפי) מלכו (לעיתים נכתב מולכו) (1921, ירושלים – נובמבר 2014, שם) היה בנקאי, מנהל ודירקטור ישראלי, ממעצבי המדיניות המוניטרית של ישראל בעשורים הראשונים לקיומה. כיהן כמשנה למנכ"ל בנק דיסקונט, כמנכ"ל בנק ברקליס-דיסקונט, מראשי קבוצת IDB עד אמצע שנות ה-90, ממייסדי הקרן לירושלים.

==ביוגרפיה==
מלכו נולד בשנת 1921 בירושלים, בנם של אלגרה (שמחה) לבית כהן והעיתונאי, ההיסטוריון ואיש הציבור יצחק רפאל מולכו.
מלכו היה אחד הילדים הראשונים שגדלו והתחנכו בשכונת רחביה (בבית מולכו), שהוקמה על קרקעות שנגאלו על ידי סבו, יצחק יהודה כהן, מידי הכנסייה היוונית-אורתודוקסית, ושאביו, יצחק רפאל מלכו, היה ממייסדיה. את לימודיו התיכוניים סיים במחזור הראשון של בית הספר התיכון ליד האוניברסיטה (בין חבריו לספסל הלימודים היו יצחק נבון ואסתר הרליץ).

זמן קצר לאחר סיום לימודיו הצטרף לגרעין המייסד של בנק דיסקונט, שבמסגרתו במהלך השנים הגיע ממעמד של פקיד מתחיל למעמד של אחד המנהלים הכלליים וחבר במועצת המנהלים. במקביל לתחילת עבודתו בבנק הצטרף ל"הגנה" ובתקופה שקדמה למלחמת העצמאות שירת ביחידת הרכש.

תוך כדי פעילותו כמנהל ודירקטור בבנק דיסקונט, ב-IDB, ב"כלל" וברבות מהחברות-הבנות שלהן, קיבל על עצמו בעידודו של מנכ"ל הבנק דניאל רקנאטי, משימות מטעם ראשי המדינה, בהתנדבות, בהן חבר בקבוצה שניהלה את המשא ומתן המורכב עם ממשלת גרמניה על "הסכם השילומים". בהמשך, לבקשת שר האוצר לוי אשכול, שימש במשך שנים אחדות כראש האגף למטבע זר והאחראי על סחר החוץ של ישראל.

כשפרץ המשבר החמור הראשון בבנקאות הישראלית בסוף שנות ה-60, נקרא רפאל מלכו שוב על ידי לוי אשכול, הפעם בתפקידו כראש הממשלה, כדי שישמש נאמן מטעם המדינה לבנקים אחדים שהתמוטטו, ובתוך כך פעל להשבת אמון הציבור במערכת הבנקאית כולה. בנוסף, השתתף במספר ועדות ציבוריות וביצע שליחויות כלכליות אחרות עבור המדינה.

במשך השנים הפך לאחת הדמויות המשפיעות על התפתחות הכלכלה הישראלית בשלושת העשורים הראשונים של המדינה.

בשנת 1998, שנת היובל למדינת ישראל, הוענק למלכו (כמו לאביו לפניו) התואר יקיר ירושלים על תרומתו לפיתוח העיר.
==חיים אישיים==
רפאל מלכו היה נשוי במשך 70 שנה לרחל (רחלה) מלכו לבית קלדרון, והוא אביהם של עורך הדין יצחק מלכו והאדריכל יעקב מולכו.

מלכו התגורר ברחביה. באוגוסט 2014 נפטרה אשתו, והוא עצמו נפטר בנובמבר 2014 בשיבה טובה, בגיל 93. נקבר בחלקת יקירי ירושלים בהר המנוחות.

==קישורים חיצוניים==
* רונן פולק, יגאל בוטון, [http://www.iba.org.il/bet/?type=1&entity=1054833 מת הבנקאי יקיר ירושלים רפי מולכו בן 93], רשת ב', 15 בנובמבר 2014

==הערות שוליים==

קטגוריה:בנקאים ישראלים
קטגוריה:עובדי בנק דיסקונט לישראל
קטגוריה:מנהלים ישראלים
קטגוריה:דירקטורים ישראלים
קטגוריה:מנהלי בנקים ישראלים
קטגוריה:עובדי משרד האוצר
קטגוריה:ירושלים: אישים
קטגוריה:יקירי ירושלים
קטגוריה:בוגרי התיכון ליד האוניברסיטה
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:ישראלים שנולדו ב-1921
קטגוריה:ישראלים שנפטרו ב-2014
אנציקלופדיה של הרעיונות

אנציקלופדיה של הרעיונות היא אנציקלופדיה בת כ-600 ערכים פרי עטם של ד"ר דוד גורביץ' וד"ר דן ערב, שראתה אור בדפוס בכרך אחד בן 1,326 עמודים בהוצאת בבל בשנת 2012, ובמהדורה מקוונת בשנת 2016.

==אודות האנציקלופדיה==

ערכי האנציקלופדיה מקשרים רעיונות פילוסופיים עם יישום אקטיבי בחיי היומיום, בסוגיות הנוגעות לפילוסופיה, חברה ותקשורת. ערכים לדוגמה: אוריינטליזם, אקסטרים, ארבע על ארבע (ג'יפ), באוהאוס, גבריות חדשה, גוף נטול איברים, טכנו, טקסטואליות, לאומיות/פוסט-לאומיות, לאס וגאס, מאזוכיזם, פאניקה מוסרית, סאונדבייט, קומיקס, קפיטליזם, ראפ, שיבוש תרבות.

==קישורים חיצוניים==
* 
* 
* 
* 

קטגוריה:אנציקלופדיות בשפה העברית
קטגוריה:ספרות ישראלית
קטגוריה:ספרי 2012
קטגוריה:ספרי הוצאת בבל
אילה הדר

אילה הדר (נולדה ב-12 באוקטובר 1967), היא אלופת ישראל בשחייה בעבר.

== ביוגרפיה ==
הדר נולדה וגדלה בקיבוץ שפיים. היא האחות הצעירה של מירב, אלופה ושיאנית ישראל בעבר. היא התאמנה בקבוצת השחייה של הפועל גש"ם בהדרכת אביה אברהם "הגא" הדר ואחר כך בהדרכתו של גרשון שפע. 

===1983===
באליפות ישראל בשחייה שנערכה בווינגייט בסוף חודש אוגוסט 1983 זכתה הדר במדליית כסף, במשחה ל-200 מטר חופשי בתוצאה של 2:15.47 דקות, אחרי הדר רובינשטיין ממכבי קריית אונו (2:12.40 דקות) ולפני דנה סער מהפועל גלבוע (2:15.74 דקות).

===1984===
====אלופת ישראל====
באליפות ישראל בשחייה שנערכה בווינגייט בסוף חודש אוגוסט 1984 זכתה הדר ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בתוצאה של 28.96 שניות, לפני רותם פורת מהפועל בני שמעון (29.31 שניות) ואחותה מירב הדר (29.42 שניות), במשחה ל-100 מטר חופשי בתוצאה של 1:02.60 דקות, לפני עירית גלוסקינוס מהפועל ימק"א ירושלים (1:02.71 דקות) והדר גת חברתה לאגודה ובמשחה ל-200 מטר חופשי בתוצאה של 2:16.40 דקות, לפני יפעת שור ממכבי קריית אונו (2:18.16 דקות) והדר גת (2:18.30 דקות). מדליית כסף, במשחה ל-400 מטר חופשי בתוצאה של 4:43.89 דקות, אחרי הדר קליינמן ממכבי קריית אונו (4:33.00 דקות) ולפני יפעת שור.

== הערות שוליים ==

קטגוריה:אלופות ישראל בשחייה
קטגוריה:שחייניות חופשי ישראליות
קטגוריה:שפיים: אישים
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1967
קטגוריה:ישראלים שנולדו ב-1967
דורון תמיר

דורון תמיר (נולד ב-1950) הוא קצין צה"ל במילואים בדרגת תת-אלוף. כיהן כקצין מודיעין ראשי.

== ביוגרפיה ==
תמיר נולד ברחובות, כבנם היחיד של אידה ויוסף. אביו היה קצין בצבא האדום שכל משפחתו, אשתו וילדיו נספו בשואה ועלה לישראל ב-1948. למד בתיכון הימלפרב בירושלים והיה חניך בתנועת הנוער בני עקיבא. 

ב-1968 התגייס לצה"ל, שירת בחיל הרגלים ופיקד על מחלקה בפלוגת סיור. לאחר שנפצע עבר לשרת בתפקידי מודיעין. שימש קצין פענוח, קצין מודיעין חטיבה, ומפקד קורס קציני מודיעין. בפברואר 1981 מונה לקצין מודיעין של אוגדה 162, תפקיד בו שירת במהלך ההכנות ובלחימה במלחמת לבנון הראשונה. ב-1982 מונה לראש ענף 20 בחטיבת המחקר, בהמשך פיקד על המרכז למודיעין וסיור ושירת כקצין מודיעין של פיקוד המרכז. ב-1990 מונה לסגן ראש חטיבת המחקר ושימש בתפקיד במהלך מלחמת המפרץ ובמבצע לחיסולו של מנהיג ארגון חזבאללה עבאס מוסאווי. בשנים 1992 עד 1995 כיהן כקצין מודיעין ראשי. 

לאחר שחרורו כיהן כמנכ"ל חברת JFJ וחברת STA בתחום הייעוץ הביטחוני, מייסד ומנהל בחברת קורנרשוט, מנהל בחברת SILVER SHADOW ויועץ לתעשייה האווירית. כיהן כסגן נשיא בתחום התעשיות הביטחוניות בחברת נס טכנולוגיות. כמו כן כיהן כראש אגף במטה הסייבר הלאומי.

==קישורים חיצוניים==
* 
* [https://web.archive.org/web/20141129083046/http://sectech.tau.ac.il/en/node/280 דורון תמיר] באתר סדנת יובל נאמן למדע טכנולוגיה וביטחון באוניברסיטת תל אביב

קטגוריה:תתי-אלופים בצה"ל
קטגוריה:קציני מודיעין ראשיים
קטגוריה:מנכ"לים ישראלים
קטגוריה:קציני מודיעין של פיקוד המרכז
קטגוריה:בוגרי תיכון הימלפרב
קטגוריה:בוגרי בני עקיבא
קטגוריה:ישראלים שנולדו ב-1950
קטגוריה:חיילי צה"ל במלחמת לבנון הראשונה
תיכון וולטר

תיכון וולטר (בצרפתית: Lycée Voltaire) הוא בית ספר תיכון עיוני וטכנולוגי בפריז, בירת צרפת, והשוכן בשדרות דה לה רפובליק (Avenue de la République) מס' 101 ברובע 11.

==היסטוריה==
התיכון, הקרוי על שם הסופר והפילוסוף הצרפתי וולטר, תוכנן על ידי האדריכל אז'ן טרן. הוא נחנך בשנת 1890 על ידי נשיא צרפת, סאדי קרנו. למשך תקופה ממושכת הוא היה התיכון היחיד בצפון-מזרחה של פריז. מאז פתיחתו, תיכון וולטר היה בית ספר שנועד לבנים בלבד, עד שבשנת 1973 הפך לבית ספר מעורב.

==נתונים==
בתיכון וולטר לומדים 2000 תלמידים בשלוש מסגרות: מכללה, תיכון וכיתות מכינה (classes préparatoires). קיים בו רק המסלול של כיתות מכינה PTSI/PT (פיזיקה, טכנולוגיה, מדעי הנדסה/פיזיקה וטכנולוגיה). כיתות מכינה אלה הוקמו לראשונה בשנת 1921 ומאפשרות כל שנה לתלמידיהן להיכנס לבתי הספר הגבוהים היוקרתיים להנדסה.

==בוגרים מפורסמים==
*אלן-פורנייה, סופר צרפתי
*פרנאן ברודל, היסטוריון
*ז'אק דלור - כלכלן ופוליטיקאי צרפתי, נשיא הנציבות האיחוד האירופי (1994-1985)
*ז'יל כהן, שחקן קולנוע יהודי צרפתי
*אנדרה לווף, ביולוג יהודי צרפתי, חתן פרס נובל לפיזיולוגיה או לרפואה
*שארל לדרמן, עורך דין ופוליטיקאי יהודי צרפתי
*ז'אן מרמוז, טייס צרפתי
*אדגר פור, פוליטיקאי, ראש הממשלה של צרפת לשעבר, יושב ראש לשעבר של האספה הלאומית הצרפתית
*ברנאר קושנר - רופא ופוליטיקאי יהודי-צרפתי, שר החוץ של צרפת 
*אנרי קרסוצקי, פעיל סינדיקלי יהודי צרפתי, מזכיר כללי של הקונפדרציה הכללית של העובדים CGT בצרפת.

==אנשי סגל מפורסמים==
*רולאן בארת -מבקר ספרות, פילוסוף ומסאי צרפתי
*ז'אן-לואי בורי סופר, עיתונאי, מבקר קולנוע ומורה לספרות
*אלן קריווין, פוליטיקאי - מורה זמני להיסטוריה
*אלבר מאלה, היסטוריון - מחבר ספרי לימוד להיסטוריה

==קישורים חיצוניים==

* 
*[https://web.archive.org/web/20141107045232/http://www.lycee-voltaire.fr/ אתר הבוגרים של תיכון וולטר] 

קטגוריה:בתי ספר תיכוניים
קטגוריה:פריז: חינוך
קטגוריה:פריז: מבנים
קטגוריה:צרפת: בתי ספר
אלי פולק (קצין)

אלי פולק הוא קצין צה"ל במילואים בדרגת תת-אלוף, כיהן כקצין איסוף קרבי ראשי. 

==ביוגרפיה==
פולק התגייס לצה"ל ב-1984 ושירת בתחילה כמדריך במרכז לאיסוף ומודיעין. שירת כקצין ביחידות האיסוף של חיל המודיעין וכיהן כקצין האיסוף של פיקוד הצפון. שימש קצין מודיעין באוגדה 162, מפקד בית הספר למודיעין שדה ומפקד מערך החוזי והמיפוי באגף המודיעין. במרץ 2009 מונה לקצין מודיעין שדה ראשי, בתקופתו הפך המערך לחיל האיסוף הקרבי בזרוע היבשה. שירת בתפקיד עד 2012. 

==קישורים חיצוניים==
*יותם קניספל, [https://web.archive.org/web/20141129084743/http://mazi.idf.il/5551-7678-he/IGF.aspx קצין מודיעין שדה ראשי חדש], אתר זרוע היבשה, 26 במרץ 2009
*
*עמיר רפפורט, [http://www.israeldefense.co.il/?CategoryID=484&ArticleID=1279 צה"ל מגביר המודיעין בגבול מצרים], אתר israeldefense.co.il, 16 בנובמבר 2011

==הערות שוליים==

קטגוריה:תתי-אלופים בצה"ל
קטגוריה:קציני איסוף קרבי ראשיים
קטגוריה:חיילי אגף המודיעין
קטגוריה:מפקדי יחידה 9900
אן ג'יליאן

אן ג'יליאן (באנגלית: Ann Jillian; נולדה ב-29 בינואר 1950) היא שחקנית אמריקאית זוכת "פרס גלובוס הזהב לשחקנית הטובה ביותר במיני-סדרה או בסרט טלוויזיה" לשנת 1988 על תפקידה בסרט "סיפורה של אן ג'יליאן".

== ביוגרפיה ==
ג'יליאן נולדה בשם אן ג'ורה נאוסדה בעיר קיימברידג' שבמסצ'וסטס להורים יוצאי ליטא.

ג'יליאן התחילה את דרכה כשחקנית בשנות ה-60 בתפקידי משנה בסרטים "ג'יפסי" ו"תינוקות בחנות צעצועים" ובסיטקום המצליח "הייזל".
ג'יליאן ביססה את הקריירה בעיקר כשחקנית טלוויזיה, בשנות ה-80 היא שיחקה בתפקיד ראשי בקומדיית המצבים "It's a Living" והופיעה בתפקיד מיי וסט בסרט טלוויזיה ביוגרפי על חייה, על משחקה היא הועמדה לפרס גלובוס הזהב ולפרס אמי. ג'יליאן שיחקה בשנת 1983 בקומדיה הקולנועית שכתב ג'ון יוז "מר אמא" לצידו של מייקל קיטון ובשנת 1985 הופיעה בעיבוד של רשת CBS לספר "הרפתקאות אליס בארץ הפלאות" בתפקיד מלכת הלבבות.

ג'יליאן זכתה בשנת 1988 בפרס גלובוס הזהב לשחקנית הטובה ביותר במיני סדרה/סרט טלוויזיה על הופעתה בתפקיד עצמה בסרט הטלוויזיה "סיפורה של אן ג'יליאן". ג'יליאן שחלתה במהלך הקריירה שלה במחלת סרטן השד גילמה בסרט את עצמה ותיעדה ההתמודדות שלה עם המחלה ואת תהליך ההחלמה שלה שכלל כריתת שד.

ג'יליאן היא אם לילד אחד מנישואיה לאנדי מורסייה.

== פילמוגרפיה נבחרת ==
* תינוקות בארת הצעצועים (1961)
* ג'יפסי (1962)
* מר אמא (1983)

== טלוויזיה ==
* הייזל (1963–1966)
* אלו החיים (1980–1989)
* ג'ניפר ישנה כאן (1983–1984)
* אליס איילנד (1984)
* הרפתקאות אליס בארץ הפלאות (1985)
* סיפורה של אן ג'יליאן (1988)
* אן ג'יליאן (1989–1990)

== קישורים חיצוניים ==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אמריקאים ממוצא ליטאי
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
אמיר אבשטיין

אמיר אבשטיין (נולד ב-28 במרץ 1973) הוא קצין צה"ל בדרגת תת-אלוף. כיהן כראש חטיבת כוח האדם ומפקד חיל הגנת הגבולות, לשעבר מערך הגנת הגבולות. קודם לכן שימש מפקד חטיבה 460, מפקד המרכז לאימונים טקטיים במל"י ומפקד חטיבת הראל.

==ביוגרפיה==
אבשטיין נולד בארצות הברית ועלה לארץ בגיל שנה. הוא גדל במשפחה דתית בגוש עציון. כיום אינו מקיים אורח חיים דתי.

התגייס לצה"ל ב-1991 ושובץ בחיל השריון בחטיבה 7. בשנת 1994 שימש כמפקד מחלקה וסגן מפקד הפלוגה בפלוגה ו' של גדוד 77, ולאחר מכן מונה למפקד פלוגה ח' בגדוד. בהמשך שימש סגן מפקד גדוד בקורס מפקדי טנקים בחטיבה 460, בין היתר במהלך מבצע חומת מגן. לאחר מכן מונה לקצין הדרכה של אוגדת געש.

ב-2007 הועלה לדרגת סא"ל ומונה למפקד גדוד 75, והוביל אותו בלחימה בין היתר במהלך מבצע עופרת יצוקה. ב-2009 מונה לסגן מפקד חטיבה 7. ב-2010 מונה לראש ענף שריון במרכז לאימונים טקטיים (מא"ט) במל"י. במאי 2012 הועלה לדרגת אל"ם ומונה למפקד חטיבת הראל ובמקביל למפקד המרכז לאימונים טקטיים במל"י. בתחילת יולי 2014 עם החלטת הממשלה על הרחבת הלחימה והעמקה למבצע צוק איתן הופעלו גדודי חטיבת הראל בפיקודו בצו 8 והשתתפו בלחימה עד לשוך הקרבות. ב-14 במאי 2015 מונה למפקד חטיבה 460, ושימש בתפקיד עד 17 במאי 2017. לאחר סיום תפקידו יצא ללימודים במכללת המלחמה של צבא ארצות הברית. ב-4 ביולי 2018 הועלה לדרגת תא"ל ומונה לקצין איסוף קרבי ראשי ומפקד מערך הגנת הגבולות, אשר במהלך כהונתו אוחדו לכדי חיל הגנת הגבולות; את תפקידו שם סיים באוקטובר 2020. ב-15 ביוני 2020 הוחלט על מינויו לראש חטיבת כוח אדם בזרוע היבשה.
כיום מכהן כנספח צה"ל בסינגפור.

אבשטיין הוא בעל תואר ראשון במדע המדינה מאוניברסיטת תל אביב, ותואר שני בהצטיינות בלימודי אסטרטגיה ממכללת המלחמה של צבא ארצות הברית.

==חיים אישיים==
אבשטיין נשוי ואב לשתי בנות. מתגורר בסינגפור.

==קישורים חיצוניים==

* [https://www.idf.il/אתרי-יחידות/מרכז-דדו/גיליון-22-23-בט-ש-ג/צבא-ההגנה-בין-זהות-לאתוס-תא-ל-אבשטיין-ורס-ן-אבידר/ אמיר אבשטיין ומידד אבידר, צבא ההגנה – בין זהות לאתוס], בין הקטבים 23, אוקטובר 2019, עמ' 149–163
* .

==הערות שוליים==

קטגוריה:ישראלים ילידי ארצות הברית
קטגוריה:תתי-אלופים בצה"ל
קטגוריה:מפקדי חטיבת הראל
קטגוריה:מפקדי גדוד 75
קטגוריה:מפקדי חטיבה 460
קטגוריה:מפקדי המרכז לאימונים טקטיים
קטגוריה:בוגרי אוניברסיטת תל אביב
קטגוריה:ראשי חטיבת כוח האדם
קטגוריה:ישראלים שנולדו ב-1973
קטגוריה:חיילי גדוד 77
וילהלם קילינג

וילהלם קרל יוזף קילינג (בגרמנית: Wilhelm Karl Joseph Killing; 10 במאי 1847 - 11 בפברואר 1923, מינסטר, גרמניה) היה מתמטיקאי גרמני.

==ביוגרפיה==

נולד בבורבאך (Burbach). אביו היה פקיד ושימש בתפקיד בערים שונות, כך שבילדותו נדד קילינג לרוב ממקום למקום עם הוריו. את הגימנסיה סיים בברילון (Brilon), שם למד שפות קלאסיות. קילינג למד באוניברסיטת מינסטר, ובשנת 1872 כתב את עבודתו תחת קרל ויירשטראס (Weierstrass) וארנסט קומר בברלין. קילינג לימד בגימנסיה בשנים 1868-1872. לאחר מכן קיבל תואר פרופסור ממכללה בבראנבו (Braniewo), ובהמשך הפך לרקטור המכללה ולחבר מועצת העיר.
ב-1892 קיבל תואר פרופסור באוניברסיטת מינסטר.

==קישורים חיצוניים==

קטגוריה:מתמטיקאים גרמנים
קטגוריה:גרמנים שנולדו ב-1847
קטגוריה:גרמנים שנפטרו ב-1923
גביע דייוויס 1906

אתגר הטניס הבינלאומי 1906 (באנגלית: 1906 International Lawn Tennis Challenge) הייתה התחרות השישית במניין של מה שנודע היום כ"גביע דייוויס".

מחזיקי הגביע היו הבריטים והם אירחו את התחרות. לתחרות נרשמו ארצות הברית, צרפת, אוסטריה וקבוצה משותפת של אוסטרליה-ניו זילנד (אוסטרלאסיה). מעשית הגיעו רק נבחרת גביע דייוויס של ארצות הברית ואוסטרלאסיה. המשחק בין הקבוצות נערך בניופורט, ויילס ב-7-9 ביוני. האמריקאים ניצחו עם התוצאה 2:3. 

משחק על התואר נערך ב-15-18 ביוני בווימבלדון. הבריטים ניצחו עם תוצאה 5:0 וזכו בגביע בפעם הרביעית ברציפות.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 5
! colspan="2" align="center" | וימבלדון, בריטניה 15-18 ביוני 1906 דשא 
! colspan="4" align="center" | ארצות הברית 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || סידני סמית || 6 || 6 ||6 || || 
|-
| || ריימונד ליטל ||4 || 4||1 || || 
|-bgcolor= #EAE3D8
! rowspan="2"| 2
| || לורנס דוהרטי ||6 ||8 ||6 || || 
|- bgcolor= #EAE3D8 
| || הולקאם וורד ||2 ||6 ||3 || || 
|-
! rowspan="2"| 3
| || לורנס דוהרטי/רג'ינלד דוהרטי ||3 ||11 ||9|| 6 || 
|- 
| || ריימונד ליטל/הולקאם וורד||6 ||9||7||1 || 
|-bgcolor= #EAE3D8
! rowspan="2"| 4
| || סידני סמית ||6 || 6 ||6 || || 
|- bgcolor= #EAE3D8 
| ||הולקאם וורד || 1 || 0 ||4 || || 
|-
! rowspan="2"| 5
| || לורנס דוהרטי ||3 || 6 || 6 ||6 || 6 
|- 
| ||ויליאם קלות'ייר || 6 ||3 ||8|| 1 || 3 
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10003704 נתונים על התחרות]

דייוויס
1906
קטגוריה:משחקי גמר בגביע דייוויס בלונדון
קטגוריה:ויילס: ספורט
סברנאיה זמליה

סֶבֶרנאיה זֶמליה (ברוסית: Северная Земля – "הארץ הצפונית") הוא ארכיפלג איים רוסיים לא מיושבים באוקיינוס הארקטי, השוכן בצפון מחוז קרסנויארסק ומפריד בין שני ימים שוליים, קארה ממערב ולאפטב ממזרח. הארכיפלג ששטחו כ-37,000 קמ"ר, מופרד מחצי האי טיימיר שבצפון-מרכז סיביר, על ידי מצר וילקיצקי. ונקודתו הצפונית ביותר היא כף ארקטי, המרוחק 990.7 ק"מ מהקוטב הצפוני.

הנקודה הגבוהה ביותר בארכיפלג מגיעה לכדי 963 מטרים בפסגת קרחון קרפינסקי , השוכן באי מהפכת אוקטובר.

הקרחון הגדול ביותר ברוסיה, קרחון האקדמיה למדעים , שוכן באי קומסומולץ.

באי סרדני פועל שדה תעופה היחיד באזור.

== קישורים חיצוניים ==

* 

==הערות שוליים==

קטגוריה:איים באוקיינוס הקרח הצפוני
קטגוריה:רוסיה: ארכיפלגים
קטגוריה:ארכיפלגים באוקיינוס הקרח הצפוני
קטגוריה:רוסיה: איים לא מיושבים
קטגוריה:חבל מנהלי קרסנויארסק: גאוגרפיה
עירית גלוסקינוס

עירית גלוסקינוס ברקן (נולדה ב-11 בפברואר 1968), היא אלופת ישראל בשחייה בעבר. התמחתה בסגנון גב, סגנון חופשי וסגנון מעורב אישי.

== ביוגרפיה ==
גלוסקינוס גדלה בירושלים. היא התאמנה בקבוצת הפועל ימק"א ירושלים, בהדרכתו של דוד סיבור, "סוכו".

===1979===
באליפות ישראל בשחייה לגילאים הצעירים (12-10) שנערכה באוגוסט 1979 זכתה גלוסקינוס במדליית זהב במשחה ל-200 מטר חופשי בשיא ישראלי חדש לגילאי 11 של 2:31.19 דקות.

===1982===
באליפות ישראל בשחייה שנערכה בווינגייט בסוף חודש אוגוסט 1982 זכתה גלוסקינוס במדליית כסף, במשחה ל-800 מטר חופשי בתוצאה של 9:54.24 דקות, אחרי הדר רובינשטיין שקבעה שיא ישראלי חדש של 9:14.12 דקות, ולפני הדר קליינמן בת ה-12 (9:55.36 דקות), שתיהן ממכבי קריית אונו.

===1983===
====אלופת ישראל====
באליפות ישראל בשחייה שנערכה בווינגייט בסוף חודש אוגוסט 1983 זכתה גלוסקינוס ב-3 מדליות אישיות, 1 זהב ו-2 כסף. מדליית זהב, במשחה ל-200 מטר גב בשיא ישראלי חדש לגילאי 16 ו-18 של 2:29.01 דקות, לפני שרון אקסלרוד שקבעה שיא ישראלי חדש לגילאי 13 של 2:36.85 דקות ותמר הראל (2:44.01 דקות) שתיהן מהפועל עמק חפר/נתניה. מדליות כסף, במשחה ל-100 מטר גב בשיא ישראלי חדש לגילאי 16 של 1:10.74 דקות, אחרי ליאור בירקאן בת אגודתה לשעבר ששחתה בקבוצת הפועל גש"מ (1:09.96 דקות) ולפני תמר הראל מהפועל עמק חפר/נתניה (1:14.12 דקות) ובמשחה ל-800 מטר חופשי בתוצאה של 9:47.24 דקות, אחרי הדר רובינשטיין (9:31.30 דקות) ולפני יפעת שור (9:50.47 דקות), שתיהן ממכבי קריית אונו.

===1984===
באליפות ישראל בשחייה שנערכה בווינגייט בסוף חודש אוגוסט 1984 זכתה גלוסקינוס ב-4 מדליות אישיות, 2 זהב, 1 כסף ו-1 ארד. מדליות זהב, במשחה ל-100 מטר גב בתוצאה של 1:10.38 דקות, לפני ליאורה ארז בת אגודתה (1:13.59 דקות) ותמר הראל (1:14.85 דקות) ובמשחה ל-200 מטר גב בתוצאה של 2:33.48 דקות, לפני רוית שילה מהפועל ערד (2:39.93 דקות) וליאורה ארז (2:40.00 דקות). מדליית כסף, במשחה ל-100 מטר חופשי בתוצאה של 1:02.71 דקות, אחרי אילה הדר (1:02.60 דקות) ולפני הדר גת, שתיהן מהפועל גש"מ. מדליית ארד, במשחה ל-800 מטר חופשי בתוצאה של 9:44.74 דקות, אחרי הדר קליינמן שקבעה שיא נוער חדש של 9:16.59 דקות ויפעת שור (9:43.40 דקות).

===1985===
באליפות ישראל בשחייה שנערכה בווינגייט בסוף אוגוסט 1985 זכתה גלוסקינוס ב-3 מדליות אישיות, זהב ו-2 כסף. מדליית זהב, במשחה ל-100 מטר גב בתוצאה של 1:11.66 דקות, לפני ליאור בירקאן (1:12.97 דקות) וליאורה ארז (1:13.39 דקות). מדליות כסף, במשחה ל-100 מטר חופשי בתוצאה של 1:01.32 דקות, אחרי הדר רובינשטיין (1:01.09 דקות) ולפני ענת ישראל ממכבי תל אביב כפר המכביה (1:02.47 דקות) ובמשחה ל-200 מטר מעורב אישי בתוצאה של 2:33.91 דקות, אחרי נוגה ויזל (2:33.88 דקות) ולפני זוהר לבנסברג מהפועל גליל עליון (2:38.08 דקות).

באליפות ישראל בקרב רב (4 משחים ב-4 סגנונות ו-200 מעורב אישי) שנערכה בקיבוץ חפציבה בספטמבר אותה שנה זכתה גלוסקינוס במדליית זהב לפני נוגה ויזל.

==קישורים חיצוניים==

== הערות שוליים ==

קטגוריה:אלופות ישראל בשחייה
קטגוריה:שחייניות גב ישראליות
קטגוריה:שחייניות חופשי ישראליות
קטגוריה:שחייניות מעורב אישי ישראליות
קטגוריה:ישראליות שנולדו ב-1968
קטגוריה:ישראלים שנולדו ב-1968